รัฐบาลไทย-ข่าวทำเนียบรัฐบาล-กระทรวงเกษตรฯจัดลงนาม MOU 16 หน่วยงาน
วันจันทร์ที่ 25 กันยายน 2566
กระทรวงเกษตรฯจัดลงนาม MOU 16 หน่วยงาน
กระทรวงเกษตรฯจัดลงนาม MOU 16 หน่วยงานเสริมทัพร่วมพัฒนาพื้นที่และเกษตรกรในเขตปฏิรูปที่ดิน
เสริมศักยภาพแหล่งน้ําพัฒนาอนุรักษ์และฟื้นฟูทรัพยากรดินพร้อมส่งเสริมและพัฒนาอาชีพสวัสดิการสังคมและพัฒนาคุณภาพชีวิตให้เกษตรกร
ร้อยเอกธรรมนัส พรหมเผ่ารัฐมนตรีว่าการกระทรวงเกษตรและสหกรณ์ เป็นประธานในพิธีลงนามบันทึกข้อตกลงความร่วมมือ (MOU) การบูรณาการขับเคลื่อนการพัฒนาโครงสร้างพื้นฐานในเขตปฏิรูปที่ดินตามบันทึกข้อตกลงความร่วมมือ 16 หน่วยงานได้แก่สํานักงานการปฏิรูปที่ดินเพื่อเกษตรกรรม (ส.ป.ก.) สํานักงานทรัพยากรน้ําแห่งชาติ สํานักงานปลัดกระทรวงพลังงาน กรมชลประทาน กรมทรัพยากรน้ํากรมทรัพยากรน้ําบาดาล กรมพัฒนาที่ดิน กรมโยธาธิการและผังเมืองกรมส่งเสริมการปกครองท้องถิ่น กรมพัฒนาพลังงานทดแทนและอนุรักษ์พลังงาน สํานักงานส่งเสริมเศรษฐกิจดิจิทัล สํานักงานคณะกรรมการการกระจายอํานาจให้แก่องค์กรปกครองส่วนท้องถิ่นสถาบันสารสนเทศทรัพยากรน้ํา (องค์การมหาชน) สถาบันพัฒนาองค์กรชุมชน การไฟฟ้าส่วนภูมิภาคและมูลนิธิปิดทองหลังพระสืบสานแนวพระราชดําริ ณ อาคารศาลาพระมิ่งขวัญ ศูนย์ส่งเสริมและพัฒนาอาชีพเสริมนอกภาคการเกษตร (ศูนย์ศิลปาชีพบางไทร) อ.บางไทร จ.พระนครศรีอยุธยา
สําหรับการลงนาม MOU ดังกล่าวมีวัตถุประสงค์เพื่อบูรณาการวางแผนและสนับสนุนการดําเนินการพัฒนาพื้นที่ในพื้นที่ยึดคืนตามคําสั่งหัวหน้าคณะรักษาความสงบแห่งชาติที่ 36/2559 สั่งณวันที่ 5 กรกฎาคมพ.ศ. 2559 พื้นที่ตามนโยบายรัฐบาลที่อยู่ในความรับผิดชอบของกระทรวงเกษตรและสหกรณ์และพื้นที่อื่นในเขตปฏิรูปที่ดินรวมถึงเพื่อให้เกษตรกรที่ได้รับการจัดที่ดินทํากินในพื้นที่เขตปฏิรูปที่ดินมีระบบสาธารณูปโภคและโครงสร้างพื้นฐานที่จําเป็นได้อย่างเหมาะสมกับสภาพพื้นที่และเกิดการใช้ประโยชน์ที่ดินสูงสุดซึ่งทั้ง 16 หน่วยงานจะร่วมมือกันในการให้องค์ความรู้และสนับสนุนทางเทคนิควิชาการในการวางแผนออกแบบและก่อสร้างเพื่อยกระดับงานพัฒนาโครงสร้างพื้นฐานในเขตปฏิรูปที่ดินให้เกิดศักยภาพสูงสุดและเป็นการส่งเสริมและพัฒนาอาชีพส่งเสริมสวัสดิการสังคมและพัฒนาคุณภาพชีวิตให้เกษตรกรมีความเป็นอยู่ที่ดีและมีรายได้ที่มั่นคง
“การเซ็น MOU ครั้งนี้จะร่วมกันพัฒนาพื้นที่เช่นการสํารวจออกแบบพัฒนาแหล่งน้ําและระบบกระจายน้ําในเขตปฏิรูปที่ดินเช่นบ่อน้ําบาดาลสระเก็บน้ําประจําแปลงเกษตรกรรมเป็นต้นส่วนด้านดินจะร่วมกันปรับปรุงพัฒนาทรัพยากรดินให้เกิดความอุดมสมบูรณ์เหมาะสมกับการเกษตรพร้อมทั้งอนุรักษ์ฟื้นฟูทรัพยากรดินและน้ําให้เกิดความยั่งยืนเป็นมิตรกับสิ่งแวดล้อมนอกจากนั้นยังออกแบบวางผังการใช้ประโยชน์ที่ดินออกแบบผังชุมชนผังแปลงเกษตรกรรมให้สอดคล้องกับผังเมืองรวมของจังหวัดจัดทําแผนขยายเขตไฟฟ้าเข้าพื้นที่ทั้งยังให้ความรู้เจ้าหน้าที่และกลุ่มเกษตรกรด้วยเทคโนโลยีและนวัตกรรมดิจิทัลซึ่งเป็นการเพิ่มประสิทธิภาพการผลิตและการบริหารจัดการทําให้ชุมชนมีศักยภาพสามารถพัฒนาไปสู่การแข่งขันเชิงธุรกิจในอนาคตและการส่งเสริมให้เกิดการรวมกลุ่มพัฒนาอาชีพให้มีการต่อยอดการพัฒนาในมิติ 6 ด้านคือน้ําดินเกษตรป่าไม้สิ่งแวดล้อมและพลังงานทดแทนรวมไปถึงสนับสนุนกิจกรรมและโครงการที่เป็นประโยชน์กับชุมชนเพื่อให้ประชาชนเข้าถึงสวัสดิการของรัฐมีคุณภาพชีวิตและความเป็นอยู่ที่ดีขึ้น" ร้อยเอกธรรมนัสกล่าว
อย่างไรก็ตามกระทรวงเกษตรฯ โดย ส.ป.ก. มีภารกิจสําคัญในการช่วยเหลือและดูแลพี่น้องเกษตรกรของประเทศไทยซึ่งภารกิจงานพัฒนาโครงสร้างพื้นฐานของ ส.ป.ก. ต้องตอบสนองต่อความต้องการของพี่น้องเกษตรกรในพื้นที่ตามสภาพของสังคมนั้นงานพัฒนาแหล่งน้ําเพื่อการอุปโภคบริโภคและการเกษตรการก่อสร้างถนนเพื่อการสัญจรการสร้างบ้านอยู่อาศัยมีไฟฟ้าใช้ทั้งหมดเป็นปัจจัยขั้นพื้นฐานของการดํารงชีวิตส.ป.ก. ยังมีความจําเป็นอย่างยิ่งที่ต้องทําให้สินค้าทางการเกษตรมีความสามารถในการแข่งขันมีมาตรฐานสร้างความเชื่อมั่นให้แก่ผู้บริโภคสร้างความมั่นคงในอาชีพเกษตรอย่างแท้จริงตามนโยบายของกระทรวงเกษตรและสหกรณ์และรัฐบาล